Coba ceritain soal Rimba Kutia Himalaya dalam bahasa melayu

Rimba Kutia Nepal atau Rimba Kutia Himalaya (Cutia nipalensis) adalah satu spesies burung dalam keluarga Leiothrichidae. Nama saintifiknya bermaksud "khutya daripada Nepal", kerana Cutia diterbitkan dari perkataan Nepal untuk burung ini, dan nipalensis adalah perkataan Latin untuk "daripada Nepal".

Spesies ini tinggal di kawasan Himalaya, bermula di India hingga utara Thailand. Satu subspesies juga ditemui di Semenanjung Tanah Melayu. Dahulunya genus Cutia merupakan monotipik, akan tetapi Rimba Kutia Vietnam, buat sekian lama dianggap sebagai subspesies bagi Rimba Kutia Himalaya, baru-baru ini telah menjadi satu spesiesnya sendiri yang dikenali sebagai  C. legalleni.

Ia boleh ditemui di Bhutan, China, India, Laos, Malaysia, Myanmar, Nepal dan Thailand.

Habitat aslinya adalah hutan gunung lembab tropika dan subtropika. Ia bukan spesies burung yang hidup di gunung tinggi, tetapi mendiami hutan daun lebar – seperti oak (Quercus) – di kaki gunung sehingga 1,500 m dari aras laut, dan jarang melepasi 2,500 m dari aras laut.

Rimba Kutia Himalaya tidak dianggap Terancam oleh IUCN, mengekalkan statusnya sebagai Spesies Sedikit Bimbang; di Bhutan sebagai contoh agak mudah ditemui.